Першае мястэчка на Дзвіне, на самым усходзе Беларусі за Віцебскам — Сураж. У часы Вялікага Княства Літоўскага Сураж быў горадам, меў замак, герб — тры мураваныя вежы — і стратэгічнае значэнне. Бо стаяў на шляху магістральнага ўдару з усходу на Віцебск, Полацк і Вільню. Цяпер гэта цэнтр памежнага сельсавета з трыма крамамі, царквой, школай. Самае паспяховае прадпрыемства тут — лясгас.